Den 46-årige mand fra Veddum, som gentagne gange er blevet taget for spirituskørsel, er blevet varetægtsfængslet i fire uger. De 8300 kroner og 700 euro, som han var i besiddelse af, da han igen blev anholdt for spirituskørsel, er blevet konfiskeret. I maj 2005 blev loven om spirituskørsel strammet. Stramningen betød, at man kan varetægtsfængsle personer, som gentagne gange kører spirituspåvirket. Det er den paragraf, som blev brugt i dag. Selve varetægtsfængslingen protesterede manden ikke imod, det var straks værre med pengene, fortæller TV2/Nords journalist på stedet. Under grundlovsforhøret kom det frem, at den anholdte skylder det offentlige 242.000 kroner i sagsomkostninger. Se mere om dagens grundlovsforhør på TV2/Nord - plus reaktioner fra Veddum, hvor manden bor.

Opsummering:
Grundlovsforhøret med den 46-årige spritbilist er netop afsluttet. Manden er fængslet i fire uger og fik sine penge konfiskeret.